શેરના લીસ્ટીંગ માટે અને કેટલાક શેરહોલ્ડરોને તેમના હિસ્સામાંથી નિકળવા માટે આ કંપની તેનો મેઈડન આઈ પી ઓ દ્વારા તેનો રૂ. ૧ નો એક એવા ૨૦૨૨૧૭૩૦ ઈકવીટી શેર બુકબિલ્ડીંગ રૂટ દ્વારા રૂ. ૯૬૫ થી રૂ. ૯૬૭ ના ભાવે ઓફર કરીને મૂડી બજારમાં આવી રહીછે. ઓછામાં ઓછી અરજી ૧પ શેર માટે અને તે પછી તેના ગુણાંકમાં કરવાની રહેશે. જાહેર ભરણા માટે આ ઓફર તા. ૨૬.૬.૧૮ના રોજ ખુલશે અને તા. ૨૮.૬.૧૮ના રોજ બંધ આવશે. આ ઈસયુ દ્વારા તેઓ રૂ. ૧૯૫૧.૪૦ કરોડથી રૂ. ૧૯૫૫.૪૪ કરોડ (નીચેના અને ઉપરના પ્રાઈઝ બેન્ડના આધારે ) એકત્રિત કરશે. ફાળવણી પછી તેમના શેર બી એસ ઈ અને એન એસ ઈ પરલીસ્ટ થશે. તેઓએ તેમના યોગ્યતા ધરાવતા કર્મચારીઓ માટે ૧૦૦૦૦૦ ઈકવીટી શેર અનામત રાખેલ છે. અને તેમને શેર દીઠ રૂ. ૪૮ ડીસ્કાઉન્ટ આપી રહેલ છે. આ રીતે કુલ ઓફર ૨૦૧૨૧૭૩૦ ઈકવીટી શેરની થાય છે. તેમના બુક રનીંગ લીડ મેનેજર કોટક મહિન્દ્રા કેપિટલ કું. લી, ક્રેડીટ સુઈસી સિકયુરીટીસ (ઈન્ડિયા) પ્રા. લી. અને આઈ આઈ એફ એલ હોલ્ડીંગ્સ લી. છે. લીન્ક ઈનટાઈમ ઈન્ડિયા પ્રા. લી. રજીસ્ટ્રાર તરીકેની કામગીરી કરી રહેલ છે. આ ઈસ્યુ તેમની ભરપાઈ થયેલ મૂડીના ૧૫ ટકા હિસ્સો બનાવે છે. શરુઆતમાં ભાવોભાવ શેર આપ્યા પછી, તેમણે બીજા શેર, શેર દીઠ રૂ. ૫૧.૫૦ થી રૂ. ૬૨૫ ના ભાવે આપેલ હતા. (રૂ. ૧ની મૂળ કિંમત ધરાવતા શેર) તેઓએ ફેબ્રુઆરી ર૦૧૧ માં એક શેર માટે ર૮ બોનસ શેર આપેલ હતા. આ વેચાણ માટેની હોફર હોવાથી આ કંપનીની ભરપાઈ થયેલ મૂડી છે એટલી જ એટલે કે રૂ. ૧૩.૪૮ કરોડ રહેશે. વેચનાર શેર હોલ્ડરોની શેર સંપાદનની સરેરાશ કિંમત રૂ. ૦.૦૦ થી રૂ. ૧૬૨.૪૩ ની રેન્જમાં હતી.